Die naweek het ons verskerpte polisie-optrede gesien asook die eerste ontplooiing van lede van die Suid-Afrikaanse Nasionale Weermag in Drakenstein. Dit is alles deel van die landwye poging om die belangrikheid van die COVID-19 reëls en regulasies te beklemtoon. Ek vra weereens vir al ons inwoners om by die huis te bly en om veilig te wees.
Die nuutste syfers tot ons beskiking is dat ses mense in Drakenstein positief vir die Koronavirus getoets het. Ons sal ons inwoners op hoogte hou sodra nuwe inligting beskikbaar word.
Om die Munisipaliteit te kontak, kan jy die tolvrye nommer 080 131 3553 gebruik. Jy kan ook die alternatiewe nommers 021 807 4500 of 021 807 4665 gebruik.